**Ivan Hašek** (s. 6. syyskuuta 1963) on tšekkiläinen jalkapallovalmentaja ja entinen ammattilaispelaaja.

Ivan Hašek on maailmankuulun jääkiekkomaalivahti Dominik Hašekin serkku.

Ura pelaajana
-------------

Peliurallaan Hašek edusti 13 vuoden ajan AC Sparta Prahaa kotimaasaan. Hän oli voittamassa seuralle viittä Tšekkoslovakian mestaruutta. Hän kuului Spartan avainpelaajiin ja valittiin vuosina 1987–1988 kahdesti Tšekkoslovakian vuoden pelaajaksi.

1990 hän siirtyi Ranskaan, jossa pelasi RC Strasbourgissa neljä kautta. Uransa viimeiset vuodet Hašek pelasi Japanissa palaten vielä vuosiksi 1996-1998 Sparta Prahaan. 

Tšekkoslovakian maajoukkueessa Hašek pelasi 1984–1993 kaikkiaan 55 maaottelua ja onnistui maalinteossa viidesti. Hän oli mukana Jozef Venglošin valmentamassa 1990 MM-ryhmässä, joka hävisi puolivälierissä Saksalle 1–0. 

### Meriitit pelaajana

* Tšekkoslovakian mestaruus (5): 1984, 1985, 1987, 1988, 1989
* Tšekkoslovakian cup (3): 1984, 1988, 1989
* Tšekkoslovakian Vuoden pelaaja (2): 1987, 1988

Ura valmentajana
----------------

Valmennusuransa Hašek aloitti Sparta Prahassa 1999. Hän luotsasi seuran kahteen Tšekin mestaruuteen 2000 ja 2001. Menestys poiki tarjouksia ulkomailta ja 2001 hän siirtyi tutun RC Strasbourgin peräsimeen. Hän nosti debyyttikaudellaan seuran takaisin pääsarjaan. Hän jätti tehtävänsä kesällä 2003 luotsattuaan Strasbourgin Liguessä sijalle 13.

Ranskasta Hašek siirtyi ensin Japaniin ja sitten Arabiemiirikuntiin, joissa hän toimi Vissel Koben ja Al-Wasl Clubin päävalmentajana. Kaudeksi 2006/07 hän palasi Ranskaan ja luotsasi AS Saint-Étiennen liigassa sijalle 11.

Joulukuussa 2007 hän siirtyi arabiemiraattilaisen Al-Ahly Dubain päävalmentajaksi.  Hän jätti seuran heinäkuussa 2009 ja siirtyi Tšekin maajoukkueen päävalmentajaksi.  Hänestä tuli jo Tšekin kolmas päävalmentaja MM2010-karsintojen aikana. Häntä edelsivät Petr Rada ja entinen maajoukkuekaveri Frantisek Straka. 

Hašek ei onnistunut kuitenkaan nostamaan Tšekkiä kisakoneeseen, vaan se jäi kolmanneksi Slovakian ja Slovenian taakse. Karsinnat päättäneen 0–0 tasapelin Pohjois-Irlantia vastaan hän ilmoitti jättävänsä maajoukkuevalmentajan tehtävät. 

Vuonna 2009 Hašekista tuli Tšekin jalkapalloliiton puheenjohtaja.  Hän jätti tehtävänsä kesäkuussa 2011 ja palasi Al-Ahly Dubain päävalmentajaksi.  Hašekin toinen pesti jäi lyhyeksi, sillä hän sai potkut marraskuun alkupuolella 2011 joukkueen hävittyä Gulf Champion Club's Cupin finaalissa Al-Shabaabille. 

Tammikuussa 2012 Hašekista tuli saudiarabialaisen Al-Hilalin päävalmentaja.  Pesti jäi kuitenkin lyhyeksi, kun Hašek sai potkut jo toukokuun lopussa 2012. Hänen johdollaan seura ei onnistunut voittamaan Saudi-Arabian mestaruutta, eikä seuran menestys Aasian Mestarien liigassa pelastanut tšekkivalmentajan työpaikkaa. 

Kesäkuussa 2014 Hašekista tuli Qatar Stars Leaguessa pelanneen Qatar SC:n päävalmentaja. Menestys ei tyydyttänyt seurajohtoa ja Hašek sai syyskuussa potkut seuran ollessa liigassa yhdeksäntenä. Joulukuussa 2014 hän palasi valmennustehtäviin Al-Fujairahin peräsimessä. Seura säilytti hänen johdollaan paikkansa Arabiemiraattien liigassa, mutta suurempaa menestystä Hašek ei onnistunut seuraan tuomaan. Hän sai potkut maaliskuussa 2016 seuran vajottua putoamiskamppailuun.

Joulukuussa 2016 Hašekin ura jatkui Emirates Clubin päävalmentajana. Hän sai kuitenkin potkut tehtävistään lokakuussa 2017.

### Meriitit valmentajana

* Tšekin mestaruus (2): 2000, 2001
* Ligue 2*selvennä*
	+ Hopeaa: 2002
* Arabiemiirikuntien mestaruus: 2009
* Arabiemiirikuntien cup: 2008

Lähteet
-------

1. ↑  Ivan Hasek
2. ↑  Czechoslovakia - Player of the Year
3. ↑  1990 FIFA World Cup Italy ™ (Arkistoitu – Internet Archive)
4. ↑  Ivan Hasek entraîneur d'Al Ahly
5. ↑  Präsident Hasek übernimmt!
6. ↑  Hasek gibt Rücktritt bekannt. Kicker.de
7. ↑  Football Assoc of Czech Republic (Arkistoitu – Internet Archive). Uefa.com
8. ↑  Hasek quitte la Fédération pour Al Ahly (Arkistoitu – Internet Archive)
9. ↑  Hasek remercié (Arkistoitu – Internet Archive)
10. ↑  Official: Al Hilal dismiss Thomas Doll and appoint ex-Czech Republic boss Ivan Hasek
11. ↑  Al Hilal send Hasek off in style[vanhentunut linkki]
12. ↑  QATAR SC APPOINT HASEK NEW COACH
13. ↑  big boys all set for action on Super Saturday
14. ↑  Fujairah hire Hasek as third coach of season after firing Abdulqadir
15. ↑  Fujairah, scrambling to avoid AGL relegation, dismiss Ivan Hasek
16. ↑  Ivan Hasek

Tšekkoslovakian joukkue – Jalkapallon MM-kilpailut 1990
1 Stejskal
2 Bielik
3 Kadlec
4 Hašek
5 Kocian
6 Straka
7 Bílek
8 Chovanec
9 Kubík
10 Skuhravý
11 Moravčík
12 Fieber
13 Němec
14 Weiss
15 Kinier
16 Hýravý
17 Knoflíček
18 Luhový
19 Griga
20 Němeček
21 Mikloško
22 Palúch
Valmentaja Vengloš



|  |  |  |
| --- | --- | --- |
| Edeltäjä:**Yvon Pouliquen** | **RC Strasbourgin päävalmentaja**2001–2003 | Seuraaja:**Antoine Kombouaré** |

|  |  |  |
| --- | --- | --- |
| Edeltäjä:**Élie Baup** | **AS Saint-Étiennen päävalmentaja**2006–2007 | Seuraaja:**Laurent Roussey** |

|  |  |  |
| --- | --- | --- |
| Edeltäjä:**František Straka** | **Tšekin maajoukkueen päävalmentaja**7–10/2009 | Seuraaja:**Michal Bílek** |

|  |  |  |
| --- | --- | --- |
| Edeltäjä:**Yousef ZawawiDavid O’Leary** | **Al-Ahly Dubain päävalmentaja**2007–20097–11/2011 | Seuraaja:**Ioan AndoneQuique Sanchez Flores** |

|  |  |  |
| --- | --- | --- |
| Edeltäjä:**Thomas Doll** | **Al-Hilalin päävalmentaja**1–5/2012 | Seuraaja:**Antoine Kombouaré** |

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF
* WorldCat

 |
|  |
| Kansalliset | 
* Tšekki

 |

 |